b'\n_START_ARTICLE_\nBlizanci (znak)\n_START_SECTION_\nOp\xc4\x87enito\n_START_PARAGRAPH_\nBlizanac je zra\xc4\x8dni, promjenjiv znak. Njegov vladaju\xc4\x87i planet Merkur daje im visoke mentalne i intelektualne sposobnosti u izra\xc5\xbeavanju, zapa\xc5\xbeanju kao i svim misaonim procesima. Po prirodi su vrlo komunikativni i vje\xc5\xa1ti govornici. Zaigrani su i znati\xc5\xbeeljni pa lako sklapaju poznanstva a u njihovom dru\xc5\xa1tvu nije nikada dosadno. Vole se kretati i putovati. Zbog njihove znati\xc5\xbeelje interesi su im raznovrsni. Vrlo \xc4\x8desto zapo\xc4\x8dnu razli\xc4\x8dite poslove istovremeno upravo zato da ne upadnu u kolote\xc4\x8dinu i rutinu.\n_START_SECTION_\nLjubav\n_START_PARAGRAPH_\nBlizanci vole osvajati svojim \xc5\xa1armom i komunikacijom pa su \xc4\x8desto okru\xc5\xbeeni osobama suprotnog spola. Kod suprotnog spola najvi\xc5\xa1e ih privla\xc4\x8de intelektualni razgovori. Iako vje\xc5\xa1ti u zavo\xc4\x91enju, emotivno nisu previ\xc5\xa1e duboki i te\xc5\xbee ulaze u ozbiljnije veze. Zaigranost i znati\xc5\xbeelja uvijek ih tjera u promjene i istra\xc5\xbeivanja. Vrlo su ma\xc5\xa1toviti i zanimljivi ljubavnici. Da bi se s Blizancem odr\xc5\xbeala veza morate biti kreativni, zabavni, komunikativni. Ako i u\xc4\x91e u ozbiljniju vezu, Blizanac zbog svoje promjenjivosti mo\xc5\xbee povremeno odlutati u novu avanturu. Ne vole ljubomoru a ni sami nisu pretjerano ljubomorni.\n_START_SECTION_\nPosao\n_START_PARAGRAPH_\nZbog velike energi\xc4\x8dnosti, snala\xc5\xbeljivosti i lake prilagodbe Blizance nalazimo u razli\xc4\x8ditim poslovima. Najbolje im odgovaraju zanimanja gdje mogu do\xc4\x87i do izra\xc5\xbeaja njihove intelektualne sposobnosti kao i komunikacija. Ne boje se novih izazova. Skloni su \xc4\x8destim promjenama posla kao i mogu\xc4\x87nostima da istovremeno rade vi\xc5\xa1e poslova od jednom. Zbog toga ponekad ne mo\xc5\xbee dogotoviti sve zapo\xc4\x8deto. Me\xc4\x91utim ako se malo prizemlji, mentalna snaga pru\xc5\xbea mu visok napredak.'